# Megállapodás

A Budapesti Műszaki és Gazdaságtudományi Egyetem által üzemeltetett, vagy bérelt kollégiumokban a hallgatóktól szedhető kollégiumi térítési díjakról, és az azok alapjául szolgáló kollégiumi komfortfokozatokról

* 1. Felek:
     1. Budapesti Műszaki és Gazdaságtudományi Egyetem (1111 Budapest, Műegyetem rkp. 3.) képviseli: a gazdasági és műszaki főigazgató.
     2. Budapesti Műszaki és Gazdaságtudományi Egyetem Egyetemi Hallgatói Képviselet (1111 Budapest, Műegyetem rkp. 3.) képviseli: az Egyetemi Hallgatói Képviselet elnöke.
  2. Felek jelen megállapodást az 51/2007. (III.26.) kormányrendelet alapján kötötték.
  3. Az egyes férőhelyek besorolása a négyfokozatú skálán elsődlegesen az épület állapotától, a vizesblokkokkal való ellátottságától és az egy helyiségben elhelyezett hallgatók számától függ.
     1. I. kategória: a vizesblokk közös használatú, egy helyiségben három vagy annál több fő kap elhelyezést,
     2. II. kategória: egy helyiségben három főnél kevesebb kap elhelyezést.
  4. Az Egyetem által üzemeltetett kollégiumok komfortfokozat szerinti I. kategóriára vonatkozó, és a 2014/2015. tanév I-II. félévében felhasználható férőhelyek száma:

|  |  |  |
| --- | --- | --- |
| **Kollégium** | **Kategória** | **Felhasználható férőhelyek száma** |
| Baross Gábor Kollégium | I. | 205 |
| Vásárhelyi Pál Kollégium | I. | 617 |
| Wigner Jenő Kollégium | I. | 300 |

* 1. Az Egyetem által üzemeltetett kollégiumok komfortfokozat szerinti II. kategóriára vonatkozó, és a 2014/2015. tanév I-II. félévében felhasználható férőhelyek száma:

|  |  |  |
| --- | --- | --- |
| **Kollégium** | **Kategória** | **Felhasználható férőhelyek száma** |
| Baross Gábor Kollégium | II. | 120 |
| Bercsényi 28-30. Kollégium | II. | 280 |
| Martos Flóra Kollégium | II. | 413 |
| Vásárhelyi Pál Kollégium | II. | 130 |
| Wigner Jenő Kollégium | II. | 26 |

* 1. Az Egyetem által bérelt kollégiumok komfortfokozat szerinti kategóriái és a felhasználható férőhelyek száma:

|  |  |  |  |
| --- | --- | --- | --- |
| **Kollégium** | **Kategória** | **Felhasználható férőhelyek száma** | **Érvényesség** |
| Nagytétényi Kollégium | I. | 200 | Határozatlan idejű |
| Kármán Tódor Kollégium | II. | 988 | 2027. március 31-ig |
| Schönherz Zoltán Kollégium | I. | 1064 | 2028. április 30-ig |

* 1. A 2014/2015. tanév I. félévétől a hallgatók által fizetendő kollégiumi térítési díj összege:

|  |  |  |
| --- | --- | --- |
|  | **Baross Gábor I. kat., Schönherz Zoltán, Nagytétényi, Vásárhelyi Pál I. kat., Wigner Jenő I. kat. Kollégium** | **Baross Gábor II. kat., Bercsényi 28-30., Vásárhelyi Pál II. kat., Wigner Jenő II. kat. Kollégium, Kármán Tódor, Martos Flóra Kollégium** |
| 1. Államilag támogatott hallgatók és kollégium mentorok esetén | 9 320 Ft | 11 650 Ft |
| 1. További hallgatók esetén a kollégiumi normatíva egy hónapra eső összegének az államilag támogatott hallgatók által fizetendő kollégiumi térítési díjjal növelt összege | 20 970 Ft | 23 300 Ft |
| 1. A Térítési és Juttatási Szabályzat 17.§ (12) bekezdésében meghatározott esetben | 0 Ft | 0 Ft |

* 1. A TJSZ 18.§ (8) bekezdésében meghatározott esetben is a hallgatóknak az (7) bekezdés a) pontja szerinti kollégiumi díjat kell fizetnie. A nyári kollégiumi felvételi eljárás során jeleznie kell, hogy a kedvezményt szeretné igénybe venni. A kedvezmény legfeljebb akkora időintervallumban használható fel, amennyi a jelentkezett hallgatónak a mintatantervben elő van írva. Amennyiben a hallgató jelezte, hogy a kedvezményt igénybe kívánja venni, függetlenül attól, hogy elvégezte-e vagy sem többet nem használhatja fel. A kedvezmény felhasználásának nyilvántartását a GMF Kollégiumok Osztály végzi.
  2. Amennyiben a kollégiumi mentor kérésére, a kollégiumi szobában férőhely üresen marad, úgy az üresen maradt férőhelyek után az (7) a) pontban meghatározott kollégiumi térítési díjat a mentornak ki kell fizetni. A férőhelyek üresen hagyásáról a TJSZ 17§ (11) szerint kell eljárni.
  3. Jelen megállapodást a felek a 2014/2015-es tanév végén, de legkésőbb   
     2015. május 31-ig felülvizsgálják.
  4. Jelen megállapodásban foglaltak 2014. augusztus 1-től érvényesek.

Budapest, 2014. május 29.

|  |  |
| --- | --- |
| Dr. Kökényesi László | Engert Attila |
| gazdasági és műszaki főigazgató | elnök |
| Budapesti Műszaki és  Gazdaságtudományi Egyetem | Budapesti Műszaki és  Gazdaságtudományi Egyetem,  Egyetemi Hallgatói Képviselet |